
Настоящата оценка важи за срок от 5 /пет/ години, освен в случаите, когато подлежи на актуализация.

Използвани съкращения и мерни единици в текста
АД
Акционерно дружество

БТ
Бюро по труда

ГФ
Горски фонд

ДАГ
Държавна агенция по горите

ДГС
Държавно горско стопанство
ДГФ
Държавен горски фонд

ЕООД
Еднолично дружество с ограничена отговорност

ЗГ
Закон за горите

ЗТ
Защитена територия

ИАРА
Изпълнителна агенция по рибарство и аквакултури

ИЦ
Информационен център

КНСБ
Конфедерация на независимите синдикати в България
ЛТУ
Лесотехнически университет

ЛУП
Лесоустройствен проект

МОСВ
Министерство на околната среда и водите

МТСП
Министерство на труда и социалната политика

НАП
Национална агенция по приходите 

НДГП
Недървесни горски продукти

НОИ
Национален осигурителен институт
НП
Национален парк

НПО
Неправителствена организация

НСИ
Национален статистически институт
ООД
Дружество с ограничена отговорност

ОСВ
Оценка на социалното въздействие

РИОСВ
Регионална инспекция по околната среда и водите

РДГ
Регионална дирекция по горите
СЛРБ
Съюз на ловците и риболовците в България

FSC
Forest Stewardship Council (Съвет за стопанисване на горите)

SWAT
Strengths – Weaknesses – Opportunities – Threats (анализ на силните и слабите страни, възможностите и заплахите)

дка
декар (1 дка = 1000 м2)

ха
хектар (1 ха = 10 дка)

м3
кубически метър
с.

   село


Понятия, използвани в доклада

Оценка на социалното въздействие
Процес на анализ, мониторинг и управление на желаните и нежелани социални последици, както позитивни така и негативни, резултат на планирани интервенции (политики, програми, планове, проекти) и всякакви процеси на социална промяна в резултат на тези интервенции. Основната му цел е да доведе до по-устойчива и хармонична биофизична и човешка околна среда.
Заинтересовани страни
Човек или организация, които имат законен интерес от дейността на ДГС „Тутракан”. Интересът им може да бъде повлиян положително или отрицателно.
Анализ на вторична информация
Метод за събиране на информация, при който се прави преглед на вече налични източници. Такива могат да бъдат доклади, анализи и др.

Дълбочинно интервю
Метод за събиране на информация, при който даден проблем се изследва обстойно, в дълбочина. Търси се мнение, отношение, оценки. Провежда се с един човек, т. нар. респондент.

Групова дискусия
Метод за събиране на информация, при който се разговаря с няколко респондента едновременно (6-10 души). Търси се мнение, отношение, оценки. Дава повече информация от интервюто, тъй като могат да бъдат изразени различни гледни точки по даден проблем.

Основни резултати

I.1. Общи социално – икономически характеристики на региона

ТП ДГС „Тутракан” попада в обхвата на две общини, община Тутракан и община Главиница-част.  Община Тутракан е съставена от 15 населени места – общинският център гр. Тутракан и 14 села. Броят на населението в община Тутракан  към.2011 г. е 15 374 жители. 
Община Главиница-част е съставена от 10 населени места-села. 
Населението на трудоспособна възраст, което е основният източник за формиране на трудови кадри за последните 15 години е намаляло и в двете общини.  
Естествения прираст в двете общини е отрицателен. През последните години се наблюдава и миграция извън територията на общините – в границите на страната и извън тях свързана с трудовата реализация на незаетата в общината работна сила.

Анализът на протичащите демографски процеси в общината дава основание да се направи изводът, че община Тутракан и община Главиница-част разполага с човешки ресурс за развитие в средносрочен план. По отношение на дългосрочното планиране влияят негативната тенденция на застаряване на населението, процесите на миграция сред трудоспособното население и най-вече ниската образованост и професионална неквалифицираност на човешките ресурси. 

Конкурентоспособността на общинската икономика е изключително ниска, ниско е  и технологичното ниво на производството. Конкурентно предимство на общината  е ниското равнище на заплащане на труда и провокира икономическа активност в отрасли с ниска брутната добавена стойност.

I.2. Място на горското стопанство в приоритетите на общината
Горите стопанисвани от ТП „ДГС Тутракан" са разположени в северозападния край на Добруджа. Общините влизащи в границите на стопанството са разположени върху едни от най-плодородните почви на Добруджа. Това определя основния поминък на населението като селскостопански. Добре развити са както земеделието така и животновъдството. Отглеждат се главно житни култури, царевица, рапица, слънчоглед, лозя,зеленчуци, мед. Добре развито е овощарството, изразяващо се предимно в производство на кайсии, ябълки и  круши.

Горите, като основен компонент на околната среда от една страна и от друга като източник на дървесина и други полезности имат своето съществено значение за общините.Те поддържат биологично полезното равновесие в района, подобряват климата, защитават селскостопанските площи, шосета създават благоприятни условия за дивеча, служат като обект за туризъм, отдих, почивка и украса на околната жизнена среда.

Горите в района на ТП „ДГС Тутракан” имат значение за икономиката на общините и областта, преди всичко като източник на строителна дървесина, целулоза и дърва за нуждите на промишлените предприятия, държавни и частни фирми, както и за местното население.

През десетилетието стопанството е добивало средногодишно 16746 м³ строителна дървесина и 14169  м³ дърва за огрев.

Освен за снабдяване със строителна дървесина и дърва за огрев, горите в района имат много съществено значение за местното население и с предоставянето на площи за паша на добитъка.

Дърводобивът, лесокултурната дейност, добив на сено, гъби, горски плодове дават препитание или възможност за допълнителни доходи, на част от населението. Района на стопанството предлага добри условия за развитие на ловното стопанство. Големите и малки комплекси гора, изпъстрени с поляни и голини, наличието на горскоплодни дървета, създават подходящи условия за изхранване и укриване на дивеча, обект на ловуване.

Пътната мрежа в района на ТП ДГС "Тутракан" е добре развита. Тук преминава шосето гр. Русе - гр. Силистра от което се отклоняват асфалтирани пътища за гр. Кубрат, гр. Главиница и за останалите села. От така посочените пътни артерии съществуват много отклонения на черни пътища ,които имат съществено значение за дейността на стопанството.

От голямо значение за района на стопанството са защитните, мелиоративните и здравно-украсните функции на горите.

Горският комплекс "Дерето" е обособен като лесопарк с цел ползването му за краткотраен отдих. Поради по-голямата му отдалеченост от гр. Тутракан рядко се използва по предназначение, по-често за отдих жителите на града ползват по-близко стоящия комплекс "Бобла".

За защита на естествената растителност, животинските видове, растения и др. със Заповеди са обявени защитените територии “Блатото” край село Малък Преславец, "Калимок - Бръшлен", "Остров Пожарево", "Сая кулак".

За опазване на типовете природни местообитания по Директива 92/43/ЕИО на Съвета за опазване на естествените местообитания и на дивата флора и фауна, като застрашените от изчезване типове природни местообитания и растителни и животински видове са определени защитените зони „Лудогорие - Боблата”, „Боблата”, „Калимок - Бръшлен” и „Пожарево - Гарван”.

За опазване и поддържане на местообитанията на видове птици са обявени със Заповеди защитените зони „Остров Пожарево”, „Комплекс Калимок”, „Стената”, „Лудогорие” и „Блатото Малък Преславец”.

В заключение може да се каже, че горските биоценози в района на горското стопанство със своите многообразни функции имат своето както регионално така и републиканско значение. 
Основните очаквания на обществото към горския сектор, в частност ТП ДГС „Тутракан”:

· Устойчиво управление на наличния ресурс;

· Задоволяване на нуждите на местното население от дърва битови нужди;

· Справяне с проблема с незаконните сечи;

· Осигуряване на суровина за местните дървопреработвателни предприятия; и

· По-тясно интегриране на целите свързани с управление на горите с другите приоритетни сектори на местната икономика.

I.3. Юридически статут на ТП ДГС „Кюстендил”

ТП ДГС „Тутракан” е териториална структура на СЦДП-ДП-Габрово за осъществяване стопанисването на държавния горски фонд и охраната на горите и земите от горския фонд. СЦДП - Габрово е самостоятелно юридическо лице със статут на държавно предприятия по силата на чл. 163, от ЗГ. Съгласно ЗГ, основният предмет на дейност ТП ДГС „Тутракан” е: 

1. Изпълнение на горскостопанския план в държавните горски територи  (ДГТ) чрез:

· възпроизводство на горите и земите от ДГТ и извършване на свързаните с това дейности;

· ефективно ползване на дървесина и на недървесни и други горски продукти от горите и земите от ДГТ, както и търговия с тях;

· организиране и провеждане на противопожарни мероприятия в горите и земите от горския фонд/ГФ/;

· поддържане на разнообразието на екосистемите и опазване на биологичното разнообразие в тях.

2. Управление на горите от ДГТ.

3. Организиране и провеждане на лесозащитни и противоерозионни мероприятия в горите и земите от ГФ;

4. Проектиране и строителство в горите и земите в ДГТ; 

5. Охрана на горите и земите от ГФ и опазване на дивеча и рибното богатство;

6. Придобиване на гори и земи от ГФ.

Основни органи на управление на ДГС е  СЦДП - Габрово и директорът на ДГС. 

I.4. Обща характеристика на ТП ДГС „Тутракан” и устройство на територията

ТП ДГС „Тутракан” носи името на гр.Тутракан, където е седалището на неговото административно управление. На север граничи с р. Дунав и Република Румъния, на североизток- с ДГС Силистра и ДЛС „Каракуз”, гр. Дулово, на северозапад с ДЛС „Дунав”, гр. Русе и на югозапад с ДГС „Сеслав”, гр. Кубрат, на юг с ДЛС „Каракуз”, гр. Дулово. Общата площ на стопанството, съгласно новоизвършената инвентаризация през 2023 г., която е в процес на приемане е 9 025,2 ха. Намалението  спрямо предходната инвентаризация е вследствие на :
1. Намаление от незалесени държавни земеделски земи - 9.5 ха. 

2. Намаление от незалесени територии водни течения покрай река Дунав - 22. 5 ха.
Разпределението на общата площ на ДГС по вид на земите към рая на 2024 г. е посочено в Таблица N 2
Таблица N 2:
Разпределение на общата площ по вид на земите

	Вид на земите
	%
	Площ, ха

	Залесена площ
	95.90
	8655

	Не-залесена площ за залесяване
	0.57
	49

	Недървопроизводителна площ
	3.71
	321

	Общо: 
	9025 ха


Разпределението на залесената площ по вид на горите към края на 2024 г. е дадено в Таблица N 3  

Таблица N 3:
Разпределение на залесената площ по вид на горите

	Вид на горите
	Площ, ха

	Иглолистни
	81

	Широколистни високостъблени
	4268

	Широколистни издънкови
	1678

	Широколистни нискостъблени
	2636

	Общо: 
	8655 ха


 Горската растителност е представена от три основни групи насаждения:

· естествени издънкови насаждения от сребролистна липа, цер, благун, зимен дъб, габър, клен, келяв габър и др., които представляват основната част от дървесните запаси.

· интензивни култури от топола в ивицата между р.Дунав и дигата на реката.

· култури - главно от сребролистна липа, акация, гледичия, червен дъб, полски ясен, планински ясен, явор, шестил, черен бор, смърч и други.

Срещат се следните храстови видове: глог, леска, дрян, бъз, шипка, трънка, птиче грозде, аморфа и др. От полухрастите се среща къпината.

Основните дървесни видове, даващи облика на естествената горска растителност са акацията, тополата, сребролистната липа и церът, заемащи над 62% от площта на стопанството.

В по-дълбоките падини и около доловете се срещат чисти и смесени с клен и цер габърови дървостои, които са с висока производителност.

На територията на стопанството са създадени обширни комплекси от широколистни култури. Основните дървесни видове, използвани в залесителната практика са акацията, сребролистната липа, червения дъб, ясена, явора. Черборовите култури са създавани след реконструкция и на голи площи върху по-бедни месторастения. Липовите култури са предимно чисти с незначително участие на черен бор, а акациевите култури са създавани предимно след изкореняване на стария дървостой.

          Общият запас на стопанството се оценява на 1419540 м3 (без клони), а размерът на планираното ползване е 400 620 куб.м стояща маса с клони за десетилетието.

Стопанисването на горите на територията на ДГС се основа на 10 годишен Горскостопански план (ГСП) изготвен през 2024 г. от „СИЛВА 2003” ООД гр. София. Основни цели на стопанисването на горите с дървопроизводителни и средообразуващи функции е постигането на максимално по количество и качество производство на строителна дървесина от единица площ, съобразно икономическите потребности и възможностите за най-рационално използване на типовете горски месторастения. Наред с това трябва да се запазят и увеличат защитните, водоохранните и другите полезни функции на гората. Така поставената цел се очаква да бъде постигната по пътя на ускорено по естествен и изкуствен  път възобновяване на горите, чрез правилно извеждане на главните и отгледни сечи, чрез реконструкция на нископродуктивните насаждение, чрез залесяване на голите площи и невъзобновени сечища, чрез регулиране на пашата и опазване на гората.

Горите съобразно техните функции се делят на:

· гори със стопански функции

· гори със защитни функции
· гори със специални функции
На територията на ТП-ДГС Тутракан първата група гори заема 3108,2 ха или 28,3 % 

от залесената площ. Насоката на стопанисване в тези гори е в посока максимален добив на дървесина с добри технически показатели, при съхраняване на техните водохраните, почвозащитни и рекреационни функции. В зависимост от таксационните показатели на насажденията са обособени стопански класове, с определена производствена цел, при определен турнус на възобновителна сеч. Проектираните мероприятия са съобразени с възрастта, санитарното състояние, пълнотата и възобновяването на насажденията.    

Горите със защитни и специални функции заемат 8161,3 ха или 74,29 % от залесената площ на стопанството. Тяхното стопанисване е насочено към запазване и повишаване на функциите им. В тези гори ползването на дървесината е второстепенна задача, а мероприятията са проектирани диференцирано за всеки подотдел, съобразно функцията му. В тези насаждения по същите критерии, както за горите със стопански функции са определени стопански класове, които са условни, но определят зрелостта на насажденията и насочват към подходящия вид мероприятие.
I.5. Видове собственост

Възстановяването на собствеността на горите и земите от ГФ на територията на ТП ДГС „Тутракан” на този етап се счита за приключило. Разпределението на територията по вид на собствеността, е представено в Таблица N 4.
Таблица N 4:
Територия и дялове по вид на собствеността на ДГС „Тутракан”
	(i) Вид собственост
	Инвентаризация през 2023г.

	1. 
	горска

	земеделска. 
	транспортна
	Обща площ
	%

	2. Държавна
	8994,9
	30,3
	-
	9025,2
	79,31

	3. Общинска
	1660,8
	542,5
	0,4
	2203,7
	19,36

	4. Частна 
	45,1
	60,5
	-
	105,6
	0,93

	5. Юридическа
	1,5
	17,3
	-
	18,8
	0,17

	Чл.19 от ЗДПЗЗ
	-
	26,4
	-
	26,4
	0,23

	ОБЩО
	10705,4
	674,3
	0,4
	11379,7
	100,0


I.6. Заинтересовани страни от дейността на ТП ДГС „Тутракан”

Списък на идентифицираните заинтересовани страни за ДГС „Тутракан” е представен по-долу. Той не претендира да е изчерпателен, за това основните взаимодействия са анализирани за групите заинтересовани страни.

Местно самоуправление

Общинска администрация Тутракан, Главиница
Държавни структури

Регионална дирекция по горите - Русе
Областна администрация - Силистра
Изпълнителна агенция по рибарство и аквакултури

Регионална инспекция по околна среда и води – Русе
Басейнова дирекция „Дунавски район” - Плевен

Служба „Пожарна и аварийна безопасност и защита на населението”

Структури на Национална служба „Полиция”

Гражданска защита

Общинска служба земеделие и гори Тутракан, Главиница
Бюро по труда

Гранична Полиция
Фирми от горския сектор

Фирми ангажирани в дърводобива

Фирми ангажирани в търговията с дървесина

Фирми ангажирани в лесокултурни дейности

Фирми ангажирани в добива/ изкупуването на НДГП

Дървопреработвателни предприятия

НПО

ЛРД „Сокол”
Недържавни собственици на земи и гори 
Юридически лица

Физически лица

Общини
Частни лесовъди

Местно население

Събирачи на не-дървесни горски продукти за лична употреба
I.7. Обхват на дейностите и взаимодействие със заинтересованите страни

Както бе споменато по-горе дейностите на ТП ДГС „Тутракан” са регламентирани в Закона за горите и прецизирани в Горскостопанския план. В Таблица N 5 е дадена възможното въздействие от осъществяваните дейности върху отделните групи заинтересовани страни. Би следвало да се има в предвид, че взаимодействията могат да бъдат както отрицателни, така и положителни.

Таблица N 1:
Видове дейности на ТП ДГС „Тутакан” и групи заинтересовани страни, с които си взаимодейства при изпълнението им

	Дейност
	Взаимодействие

	Управление на горите от ДГТ
	Всички

	Възпроизводство на горите и земите от ДГТ и извършване на свързаните с това дейности
	Местно население

Община

Фирми ангажирани в лесокултурни дейности

	Ползване на дървесина и търговия
	

	· Търгове за добив и продажба на дървесина
	Фирми ангажирани в дърводобива

Фирми ангажирани в търговията с дървесина

Дървопреработвателни предприятия

	· Дърва за огрев за местното население и социално слаби граждани
	Община

Местно население

НПО

	Ползване на недървесни и други горски продукти и търговия с тях
	

	· НДГП
	Фирми ангажирани в добива/изкупуването на НДГП

Събирачи на не-дървесни горски продукти за лична употреба

	· Паша на животни
	Местно население

	Охрана на горите и земите от ГТ 
	Държавни структури

Община

Недържавни собственици

Месно население
Частни лесовъди

	Организиране и провеждане на противопожарни мероприятия
	Държавни структури

Община

Недържавни собственици

Месно население

	Стопанисване и ползване на дивеча в дивечовъдните участъци, и опазване на дивеча и рибното богатство
	Ловно стопански сдружения и ловни дружини

	Поддържане на разнообразието на екосистемите и опазване на биологичното разнообразие в тях
	Местно население

Община

НПО

	Организиране и провеждане на лесозащитни и противоерозионни мероприятия
	Държавни структури

Община

Местно население

	Създаване на гори върху земеделски територии
	Община

Местно население

	Придобиване на гори и земи от ГФ
	Община

Местно население

	Други
	


I.7.1. Управление на горите от ДГТ                                                                                                                                                                                                                                                                                                                                                                                                                                                           
Общото мнение и оценка е, че ТП ДГС “Тутракан” изпълнява добре своите функции, има стриктен и строг контрол върху всички дейности. Цялостното отношение на всички групи заинтересовани страни, с които са проведени срещи, към дейността на горското стопанство е по-скоро позитивно. Много от тях гледат на ДГС като гарант за запазване на ресурса за идните поколения.

В процеса на одобряване на ГСП, според изискванията на закона, са правени две лесоустройствени съвещания, на които са поканени и присъствали основните заинтересовани страни (документирано с протоколи). Отделно от това информация за Първото съвещание е била обявена в общината.

Мнението на служителите като цяло е, че изготвеният ГСП е сравнително качествен, но е в процес на приемане, поради което към настоящия момент извършването на сечите става със специални план-извлечения, които се одобряват от РДГ – Русе.
Информация от ГСП по конкретни въпроси свързани със стопанисване на недържавните гори се предоставя срещу минимално заплащане. По принцип ГСП ще може да се ползва на място безплатно като достъпът ще е свободен след усвърждаването му. На база на проведените разговори с различни заинтересовани страни не бе констатиран проблем с достъпа до ГСП 2014 г.
ТП ДГС „Тутракан” има утвърден механизъм за постъпване и разглеждане на оплаквания, мнения, коментари и препоръки от страна на заинтересованите страни. Отделно на видно място е сложена кутия за оплаквания. До сега е имало само анонимни сигнали за нарушения в горите, на които ДГС е реагирало своевременно. В случай на постъпване на писмо, ДГС е длъжно да го разгледа и отговори в писмен вид. Дали този механизъм действа не е ясно тъй както, както бе споменато такива писма до сега не са постъпвали.  Стопанството води специален регистър за подобни сигнали.

ТП ДГС „Тутракан” е обект на регулярен одит от страна на Сметната палата, Дирекция „Вътрешен одит” на СЦДП. По специфичните проблеми свързани с управлението на горските територии, непрекъснат е контрола от страна на ИАГ и РДГ – Русе. Всичко това е допълнителна гаранция за коректността на предприеманите от ДГС действия.

I.7.2. Възпроизводство на горите и свързаните с това дейности

Провежданите лесокултурни дейности – почвоподготовка, залесяване, отглеждане на горските култури и кастрене се финансира от стопанската дейност на ТП ДГС Тутракан. През 2022-2023 година дейностите са финансирани по ОПОС.  Естественото възобновяване в района е добро. През 2024-2025 година на територията на стопанството са залесени 450 декара тополови култури основно по брега на р. Дунав.

ТП ДГС Тутракан разполага с разсадник, който към момента не функционира като такъв, а е отдаден под наем и в него се отглежда земеделска продукция. Причина за това е неговата нерентабилност.Фиданки за залесяване стопанството купува от съседните стопанства-ДЛС”Дунав”, гр. Русе, ДГС „Горна Оряховица“, ДГС „Разград“ и ДГС „Свищов“.

На този етап не са идентифицирани практики свързани с     възпроизводството на горите, които да имат негативно влияние в  социален аспект. Както навсякъде и тук дейностите по залесяване се ползват с висока обществена подкрепа
I.7.3. Ползване на дървесина и търговия

Ползването и търговията с дървесина е една от основните дейности, с които по традиция горските стопанства се отъждествяват от обществото. Дейностите по дърводобива в ДГС „Тутракан” могат условно да бъдат разделени на:

· Процедури за добив и продажба на дървесина;

· Процедури за отдаване на сечища на дървесина „на корен”

· Осигуряване на дърва за огрев на местното население;

Средно годишното ползване е регламентирано в ГСП и количествата с посочени в Таблица N 6.

Таблица N 6:
Средно годишно ползване по ЛУП

	Площ
	Стояща маса
	Едра строителна дървесина
	Средна
	Дребна
	Дърва

	497 ха
	40062 м3
	11132 м3
	9855 м3
	2395 м3
	10787 м3


Съобразно общата насока за стопанисване, целите, дървесните видове, насажденията и тяхната продуктивност, типовете месторастения и други, горите с основно дървопроизводителни и средообразуващи функции са групирани в 13 стопански класа.

Почти 90% от местното население използва дърва за огрев за отопление и/или готвене. Годишно на местното население се предоставят около 3700 плътни м3 дърва за битови нужди. Според оценката на ДГС, а и на останалите заинтересовани страни нуждите са задоволени. Въз основа на ГСП, ежегодно с плана за сечите, ДГС определя количествата и местата за добив. След издаване на необходимите разрешителни дървата се добиват от дърводобивни фирми. Списъците с ползвателите се изготвят от кметството и не включват частните собственици, които задоволяват нуждите си чрез собствени гори. 

В общината не са постъпвали оплаквания относно предоставяните дърва за местното население.

От страна на местните хора няма сериозни оплаквания („няма недоволни от ДГС”) по отношение на предоставяните количества на дърва за огрев и строителен дървен материал. 

Предоставяни са дърва за социално слаби по програми на МТСП.

I.7.4. Ползване на недървесни и други горски продукти и търговия с тях

Дейността на ДГС, свързана със страничните ползвания на горите включва:

Издаване на разрешителни за събирането на НДГП (гъби, горски плодове, билки);

Регламентиране на места за паша на животни (овце, крави, кози).

В държавните гори в района на ТП „ДГС Тутракан” има суровинна база за организирано събиране на билки като цветове от липа, глог, бъз, листа и корен от черен оман, листа от липа, стрък от риган, кантарион, камшик, дяволска уста, бял равнец, пача трева, див чесън, мащерка, коприва и на диворастящи горски плодове от естествено разпространените шипка, бъзак, трънка, дрян, глог и др, както и плодове от ореховите култури. Поради възраста и височината на липовите насаждения и култури, добива на липов цвят е затруднен. От диворастящите гъби може да се добива смръчкула, трюфел и др. 

През изтеклия ревизионен период е отчетен средногодишен добив на билки в размер на 26350 кг. Възможният годишен добив е 50000 кг. 

Средногодишния добив на горски плодове е в размер на 4300 кг. Възможният годишен добив е 15000 кг. 

Отчетеният средногодишен добив на гъби е в размер на 40 кг. Възможният годишен добив е 5000 кг. 

Организирането на недървесните ползвания и дейности в оптимални размери ще подпомага развитието на ТП „ДГС Тутракан” и икономиката на района.

През периода 2024 - 2033 год. основният вид недървесно ползване ще бъде пашата на добитък. Разрешава се паша върху площ от 6210.6 ха или 54.6 % от общата площ на ТП „ДГС Тутракан”. Ще се допуска паша ежегодно на 5764 броя едър или 28401 броя дребен добитък (овца или свиня) или комбинация от тях.

I.7.5. Охрана на горите и земите от ГФ

Една от основните функции на ТП ДГС “ Тутракан”, при това със сериозно социално измерение, е осъществяването на охрана и контрол. Охранителната функция се упражнява върху горите и реките, а контролната – върху всички институции, фирми и отделни индивиди, изпълняващи една или друга дейност в горите.

Дейността на ДГС по отношение на контрола и охраната на дейностите в горите включва:

· Контрол и охрана на управлението и дейностите в горите;

· Охрана от незаконна сеч, бракониерство и др.;

· Охрана от пожари.

Преминаващи превозни средства транспортиращи дървесина биват спирани за задължителна проверка на редовността на превозната документация. 
При констатиране на нарушение, горските стражари при ДГС съставят АУАН, който се изпраща по компетентност на РДГ град Русе за издаване на наказателно постановление. 
Два пъти годишно се извършват ревизии на охранителните участъци. До сега резултатите от тях са приемливи. Наблюдават се концентрирано нарушения в определени места. Вземат се необходимите мерки за засилване на охраната в тези райони-организират се дежурства, закупени са и се използват камери за наблюдение, търси се съдействие, когато е наложително от РПУ и РДГ.   
I.7.6. Организиране и провеждане на противопожарни мероприятия
Концепция - основната цел на пожарозащитата на горите на територията на ТП „ДГС Тутракан” е в съсредоточаване на усилията за недопускане на горски пожари, основаващо се на широка информационна кампания сред местното население, в изостряне на вниманието на работниците в селскостопанските и горски територии за спазване на правила за работа през пожароопасния сезон и своевременно оповестяване на възникнали пожари. Ежегодно да се извършват инструктажи на пастири, овчари, козари, билкари, пчелари и ползватели, имащи пряк достъп до горските територии. 

Чрез поддържане на мрежа от лесокултурни прегради - съществуващите просеки, автомобилни и тракторни пътища в добро състояние и редовното им просветляване, почистване от суха маса, трева и листа, ще се постигне оформянето на участъци(блокове) и ще има възможност за ограничаване и противодействие на възникнали горски пожари. Ежегодно поддържане на минерализовани ивици покрай горите от първи клас на пожарна опасност. 

Работата по цялостната превенция на горските пожари е необходимо да се организира на всяко едно ниво от общински служител до кмет и от служител до директор съответно за общински или горски територии. 

Обмяната на информация между различните звена е от съществено значение за правилната и бърза реакция при борбата с горските пожари.

През 2024 г. са регистрирани 4 горски низови пожара, които са били ограничени. Една от причините за това е добрата организация на местно ниво, както и добрата координация между отговорните институции, в която основна роля играе ДГС. Дейността по охраната на горите от пожари се осъществява съвместно с кметските администрации. ДГС ежегодно преди обявяване на пожароопасния сезон изготвят планове за защита РСПБЗН на горските територии от пожари. Взаимодействието и комуникацията между ДГС и РСПБЗН е много добра.
I.7.7. Поддържане на разнообразието на екосистемите и опазване на биологичното разнообразие в тях

     При изготвяне на настоящето проучване не са идентифицирани негативни въздействия във връзките между ДГС и Регионалната инспекция по опазване на околната среда и води (РИОСВ) – Русе, която е принципалът в осъществяването на контрол по отношение опазването на биоразнообразието и управлението на ЗТ. гарантирало Стремежът на ДГС е запазването на местообитанията, във вида в който са, което би биологичното многообразие на територията на стопанството, за наличието на което най-голям дял имат лесовъдите работили в ДГС през годините. Около 60 % от територията на ДГС се намира в Зоните по Натура 2000, т.е. запазени са местообитанията ценни за обществото въпреки дърводобивните дейности в горите. В случаите, в които са налице предпоставки за конфликти между различни цели на управление постигането ще се търси баланс чрез дискусии и комуникация. В крайна сметка нужно е на баланс между потребностите на хората и запазване на природата в естествения и вид-запазване на видовото и растително многообразие на територията на ДГС. Рестриктивните мерки са предпоставка за конфликти и не са решение на проблемите. ДГС активно ще се включи при дадена възможност при изготвянето на плановете за управление на Зоните по Натура 2000, така че да бъдат защитени интересите на служителите, фирмите, местните общности без това да води до изчезване на констатираните местообитания и ценни видове-растителни и животински. Като цяло в рамките на общината сред заинтересованите страни бе идентифицирано сравнително слабо осъзнаване на проблемите свързани с опазване на биоразнообразието. Все още има тенденция да се мисли, че опазването на биоразнообразието и природата като цяло е по-скоро пречка отколкото възможност развитие. Именно в промяната на тези нагласи може да се очаква една по-активна роля от страна на ДГС. 

1.7.8.Придобиване на гори и земи от ГФ

В района няма случаи на замяна гори от територията на ТП ДГС „Тутракан” срещу гори в други, „по-привлекателни” райони на страната или обратното. Въпреки, че решението за такива замени е извън правомощията на ДГС се препоръчва в случай на такива да се информира обществото поради значимия интерес към проблема в настоящия момент.

I.8. Политика на наемане, обучение и защита на интересите на персонала

Броят на служителите в ТП ДГС „Тутракан" е 28, от които 7 жени и 21 мъже. Отделно на трудов договор се наемат и сезонни работници около 30 броя годишно по кампанията по залесяване и за маркиране на насаждения. Всички, които имат трудовоправни отношения с ДГС са местни хора и хора от региона, което прави ДГС един от големите работодатели в региона. Едно от необходимите условия за постъпване на работа е наличието на специализирано образование - средно специално (Професионална гимназия по горско стопанство) и/или висше (ЛТУ) в зависимост от заеманата длъжност. Към настоящия момент в ДГС работят 4 лесоинженера и 14 техник-лесовъди. Текучество на кадри не се наблюдава. Задържа ги сигурността на „държавната работа" и произтичащите от това възможност за безпроблемно ползване на отпуск, болнични, майчинство, осигуряването на пълна работна заплата и др. на пръв поглед общоприети привилегии. Обезпечаването на кадри с висше лесовъдско образование към момента не е проблем. След постъпване на работа на работещите се предоставя Длъжностна характеристика и преминават допълнително обучение по отношение изпълнението на конкретните им задължения по отношение осигуряване на правилно провеждане на дейностите по ГСП. Горските стражари преминават допълнителен курс за правоспособност за носене на оръжие. По отношение на повишаването на квалификацията, служителите на ДГС участват, сравнително рядко и по-скоро спорадично в различни обучения. Липсва целенасочена политика в тази насока. Ежегодно се провежда съвещание – обучение по въпросите касаещи лесозащитата. Регулярно се провежда т.нар. съвещане по маркиране за специализирания персонал. Също така служителите занимаващи се със счетоводство и контрол участват в специализирани курсове за информиране за последните промени в релевантното законодателство. Ръководството на ДГС редовно участва в периодични срещи на централно ниво, на които то бива информирано за промените в горското законодателство. След това, на оперативни срещи информацията се свежда до познанието на останалите служители. Спорадично са организирани и други специализирани обучения. При постъпване на работа, а и на всеки 3 месеца се прави инструктаж по охрана на труда, за който се води отчетност в специална книга. Води се регистър за трудовите злополуки През последните години инциденти със служители на ДГС не е имало.
Съгласно „Наредба № 3 /15.02.2012г. за определяне на вида, отличителните знаци, облекло и реда за получаване, сроковете за износване на униформеното теренно от служителите в СЦДП, нейните структури, специализираните териториални звена предоставя и държавните представително предпиятия по чл. 163 от ЗГ" на служителите на ДГС и уноформено облекло. ce B Причина През последните за това години е се наблюдава недостиг на работна ръка за сезонна работа. чужбина. Трудно миграцията на населението към големите градове, както и села. се намират работници от град Тутракан. Ползват се хора от околните решаването ДГС Тутракан на проблема сключва ежегодно застраховки живот на наеманите работници. За заетост ДГС прави всичко възможно за осигуряване на максимална през годината на наеманите работници.

I.9. Взаимодействие с дърводобивните фирми в региона

Нагласите взаимодействията на дърводобивните и преработвателни фирми в района относно им с ДГС са изцяло положителни. Фирмите се явяват на електронни търговете организирани и провеждани от ДГС на свободни начала в условията на свободна конкуренция- провеждат се само търгове с явно наддаване. Ако поради едни или други причини, сключен договор не може да бъде изпълнен, ДГС се отнася с разбиране и проблемните моменти се пре-договарят. От своя страна фирмите също се отнасят с разбиране към ДГС –техните проблеми и изисквания, с които те трябва да се съобразяват. Между фирмите има конкуренция, но тя е лоялна. Изключително позитивно се приема даденото право на ДГС да заделя до 30% от лесосечния фонд за ползване от местните фирми. През последните години се наблюдава намаление на цената на дървесината, което се отразява негативно на приходите на стопанството. За извършване на дейностите в горите фирмите ползват работници наети на трудови договори и притежаващи необходимата квалификация. Наблюдава се текучество, породено от недостига на квалифицирана работна ръка. Причина за това е миграцията на населението към големите градове и чужбина, както и естеството на работата на открито, което я прави не особено желана и привлекателна за повечето млади хора. Недостига на квалифицирана работна ръка неминуемо ще доведе до повишаване на цените на дърводобива и останалите дейности, за които ДГС наема фирми-изпълнители, което е предпоставка за възникването на напрежение в отношенията между ДГС и фирмите.
I.10. Взаимодействие с недържавните собственици на гори

Реституцията на горите и земите от ГФ на територията на ДГС „Тутракан” на този етап може да се счита за приключила. За разлика от други райони на страната тук няма постъпили искове от страна на общината за възстановяване на бивши гори предоставени за временно ползване. 

Преди национализацията на горите през 1946 – 1947 г. в района не е имало частни гори. Възстановените в момента като такива са самозалесили се земеделски земи, които в последствие са били устроени и включени в горския фонд. Парцелите са силно разпокъсани и малки (максимум 50 дка). Всички тези гори са маркирани на терен и устроени за сметка на държавата (ДГС). 
В случай на съдебно решение и подаване на заявление за възстановяване на горите в ДГС, съгласно ЗГ в съответната територия се прекратяват всички дейности до приключване на процедурата по предаване на собствеността. ЗГ регламентира начините за изплащане на компенсации при настъпили увреждания и/или загуби в резултат от дейностите на ДГС. До сега са постъпвали  2 бр. искове и са изплащани компенсации за загуби, причинени от дейността на ДГС.

Територията на стопанстовото попада в границите на две общини – цялата Община Тутракан и част от Община Главиница. И двете общини разполагат с горски територии общинска собственост-340 ха собственост на Община Тутракан и 1809 ха - на Община Главиница. Общините стопанисват общинските горски територии самостоятелно.
I.11. Участие на ДГС в местни инициативи

Въпреки липсата на регламентация и невъзможността за пряко участие в подпомагането на местното население, ДГС участва като активен партньор в редица местни инициативи.  Така например ежегодно се подпомага с дарения организирането и провеждането на местни празници. Ежегодно по повод седмицата на гората се организират мероприятия с деца-ученици в училищата в град Тутракан по инициатива на ДГС. 

1.11.1 Осигуряване на дърва за огрев и дървен материал за местното население

Това е най-видимата и оценяваната част от дейността на ТП ДГС „Тутракан”. Поради високата степен на зависимост (почти 90%) на местното население от дърва за огрев дървен материал, тя и в бъдеще ще бъде ключова за определяне на отношението на местните хора и общинска администрация към ДГС. За момента няма намаление на количестовото дървесина продавано на местни фирми, както и на населението- около 1500 пр. куб.м дърва за огрев продава ДГС ежегодно на местно население. Това в голямата си част задоволява нуждите на населението на Община Тутракан от дърва за огрев. ТП ДГС Тутракан не може да задоволи нуждите от дърва на населението на Община Главиница, поради малкия обем сечи, които се извършват ежегодно в този район. Причина за това е естеството на горите в този район/съгласно предвижданията на ГСП 2014 г./, както и големия обем възстановени гори на Община Главиница. Очакването на кметовете на населените места, попадащи на територията на ДГС Тутракан е да се осигурява дървесина от ДГС за населението, но това е невъзможно. Очакванията на ДГС са Общината да подсигурява населението с дървесина от горите, общинска собственост. Освен това част от територията на Община Главиница попада на територията на ДЛС"Каракуз", гр. Дулово, откъдето може да се търси също съдействие по този въпрос. През последните години ТП ДГС „Тутракан“ осигурява дървесина и за населението на Община Главиница, според наличностите в стопанството като се предлага дървесина и от района на Община Тутракан.
I.11.1. Осигуряване на поминък чрез дейности, свързани с горите.
Възможностите за трудова заетост в региона на ДГС „Тутракан” са силно ограничени. Традиционното за региона животновъдство е силно намаляло в последните 10 – 15 години. Развитието на алтернативно земеделие и селски туризъм в региона, въпреки природните дадености, все още набира скорост и не може да осигури достатъчно работни места.

Особено силно е очакването, че участието на частните фирми в организираните от ДГС търгове за добив и реализация на дървесина ще бъде обвързано с наемането именно на местни фирми респективно по-висок дял местни хора.

I.11.2. Странични ползвания на горите

Данните от доклада показват, че местните хора не са зависими пряко от използването на горите като източник на НДГП. Такива в региона се събират по-скоро за лично ползване, най-вече от хората от малцинствата. В този смисъл в бъдеще не следва да се очаква конфликт в това отношение. Ако такъв възникне, то той по-скоро би бил свързан с недобросъвестен начин на събиране и унищожаване на тези ресурси.

Възможен би бил конфликт с фирмите занимаващи се изкупуването на НДГП от гледна точка засилване на контрола от страна на ДГС. Както стана ясно, фирмите често злоупотребяват с даденото в закона право за свободно събиране за лични нужди. Въпреки това, ДГС не бива да се притеснява от въвеждането на по-стриктни мерки, които не биха срещнали отпор от страна на обществото дори напротив.

I.11.3. Осигуряване на условия и територии за лов и риболов.
Ловът е традиционно занимание за местните хора. По всеобщо мнение в момента дивечът в региона се увеличава и за него се полагат необходимите грижи благодарение на дейността и усилията на ДГС и ЛРД „Сокол". През последните години възникват ситуации, при които има нанесени щети от дивеча на частни ниви-унищожаване на посеви. За решаване на тези проблеми ДГС спазва определените процедури в ЗЛОД. Правят се огледи, пренасочват се пострадалите лица за обезщетяване от ЛРД, на което са отдадени за стопанисване териториите в ловностопанско отношение, но поради голямата популация на животните всяка година възникват проблеми. Може би решението е в намаляване на популациите, чрез отстрел на животните, но това решение не е от компетенцията на ДГС.
I.12. Взаимодействие с дърводобивните и дървопреработвателни фирми

Основните очаквания на частния дърводобивен бизнес са свързани най-вече с увеличаване на количествата и качеството на добиваната от ДГС дървесина. Това би означавало повече работа и по-висока икономическа сигурност за тях. за Ако за местното население и администрация гората е стратегически регионален ресурс постигане на социално-икономически просперитет, то частните фирми имат самочувствието на посредник между тях и реализацията на този потенциал. В този смисъл частния бизнес разглежда ДГС като съюзник и партньор и гледа на гората по-скоро като на източник на икономическа сигурност и перспектива за развитие. Налице е очакване и желание за осигуряване на по-големи преференции за местните фирми, при организиране и провеждане на търговете за добив и продажба на дървесина. Съществува определено негативно отношение към едрите ползватели и особено силно изказано желание за осигуряване на защита от (нелоялна) конкуренция спрямо фирми от други региони. Липсват асоциации на местните дърводобивни и дървопреработвателни фирми, които да защитават интересите им, нещо повече - много от тях не виждат полза от подобно асоцииране. Успокоително, на този етап за фирмите е уверението от страна на ръководстовото на ДГС, че няма да се ползват собствени бригади за дърводобив. Въпросът за цената на дървесината след сертифициране на горите в ДГС вероятно ще бъде основен и в най-голяма степен определящ отношението на частните фирми към сертификацията на горите изобщо. Въпреки че, съвсем разбираемо, очакванията на ДГС са свързани с повишаване на цените, неяснотата към момента и все още неосъзнатата нужда от закупуване на сертифицирана дървесина кара много фирми да бъдат доста предпазливи. Международните данни сочат, че в зависимост от търсенето, което за момента е ниско в България, цената на сертифицираните качествени сортименти може да бъде с около 20 % по-висока в сравнение с несертифицираната дървесина. Всички фирми, работещи на територията на ДГС Тутракан са сертифицирани за проследяване произхода на дървесината или за качество на произведената продукция. Това прави работата между ДГС и фирмите по-лесна, тъй като всички са длъжни да спазват правилата на сертификацията. Наред с цената на дървесината, друг важен въпрос свързан със сертифицирането на горите е по-стриктния контрол, който е въведен от ДГС. По подобен начин фирмите ще бъдат принудени да платят по-голяма цена от гледна точка спазването на екологичните извиквания - напр. използване на биоразградими горива, специални маслоабсорбиращи комплекти в случай на разливи на масло и др.
Неоспорими са обаче икономическите, социалните и екологични ползи от сертификацията. 

II. Специфични препоръки за подобряване на социалния ефект от дейността на ТП ДГС „Кюстендил”

Подобряването на социалният ефект от дейността на ДГС „Кюстендил” изисква качествено нов тип ангажираност и ниво на работа със заинтересованите страни и особено местните хора в общността. Това може да се реализира в няколко главни направления.

Подобряване на организацията на дейността на ДГС
Високите оценки дадени от заинтересованите страни на дейността и ръководството на ДГС не трябва да се приемат като нещо „дадено”, а трябва да се доказват в ежедневната дейност. В хода на изследването се набелязаха някои възможности за подобряване на дейността на ДГС по посока на:

· Диверсифициране на приходите на ДГС – Към настоящият момент приходите на ДГС са почти на 100 % зависими от продажбата на дървесина. Макар тази основна приходна част в бюджета да се запази, разнообразяването й би дало значително по-голяма гъвкавост и повишаване на финансовите резултати. 
· Социални придобивки и икономическо стимулиране на работещите в ДГС. Биха могли да се преценят възможностите за повишаване на социалните придобивки (медицинско осигуряване, обучение и образование, работно облекло и др.) и икономическото стимулиране на работещите. Възможно е да се обсъди въвеждането на системи на управление, базирани на цели, при които заплащането на труда да бъде обвързано с изпълнението на поставените цели и постигнатите резултати и ефективност на труда. Възстановяването на възможността за извършване на специализиран труд извън работно време на лесовъдите, при спазване на принципа за избягване на конфликта на интереси би имало ролята на допълнително икономическо стимулиране на работещите в ДГС.

· Регламентирано предимство при наемане на местни хора. ДГС и в момента е окомплектовано почти изцяло с местни хора, но това по-скоро е резултат на липсата на желаещи от по-отдалечените региони, отколкото на формулирана политика от страна на ръководството. Формулирането и спазването на подобна политика допълнително би допринесло за подобряване имиджа и повишаване степента на подкрепа на ДГС.

· Подобряване на контрола и охрана на дейностите в горите. Най-голям резерв в това отношение може да бъде открит в необходимостта от провеждане на обучение по отношение начина на провеждане на дейностите по ГСП и инструктаж по безопасност на труда на персонала на фирмите, с които се сключват договори за изпълнение на дейностите в горите. Друга налагаща се и от сертификацията мярка е въвеждането на задължително изискване за лично предпазно облекло в обектите, в които активно се работи и стриктен контрол върху ползването му. Разработването на процедури за действие при възникване на инциденти също би имало голямо значение.

· Прозрачност на провеждането на търговете и контрол върху ДГС. Въпреки липсата на данни за проблеми в провеждането на търговете и законността на действията на служителите на ДГС не трябва да се пренебрегва необходимостта от планиране и провеждане на мерки, насочени към законността на дейността в организацията.

Взаимодействие с местните хора и социално слабите в региона

Приобщаването на местните хора към изпълнението на дългосрочните цели на сертификацията, отглеждането и управлението на горите е дълъг процес. Осигуряването на подкрепа за местни инициативи, даването на отговор на въпросите, вълнуващи хората, задоволяването на определени техни нужди и потребности е от изключителна важност за „навлизане” на ДГС в живота на местните общности.

Към момента оценките, които хората дават на дейността на ДГС са високи. Данните от доклада дават възможност да се дефинират някои от възможните подходи, които освен всичко останало, да се използват като “разменна монета” за участие на представители на местните общности в процеса на сертифициране и управление на горите. За да се запази тази оценка и да се гарантира участието на представители на местните хора в процеса на управление на горите след сертифицирането им е необходимо предприемането на стъпки в няколко насоки:

Запазване на количествата на дървата за огрев за местното население. Опасението от повишаване на цените на дървата за огрев след сертифицирането на горите е основното безпокойство сред местните хора. Това е процес, който не може да бъде контролиран, тъй като цените се определят в зависимост от достигнатите цени по търговете за продажба на дървесина. Имайки в предвид недостига от работна ръка в региона и растящия размер на минималната работна заплата можем да очакваме повишаване на цените на дървесината. Високата зависимост на населението от дърва за огрев за отопление, поради липса на алтернативи в района /газифициране/ определят особената чувствителност на местните хора към тази тема. Трябва да се намерят всички възможни резерви и механизми за гарантиране на задоволяване на нуждите на местното население от дърва за огрев и строителен материал. 
Работа с хората ангажирани в събиране на НДГП. Въпреки малките обеми на събираните НДГП би било препоръчително организирането и провеждането на обучителни курсове за щадящи практики на събирането на гъби, билки, горски плодове и др. Целта на тези курсове ще бъде както да се създадат определен набор от практически знания и умения у желаещите да се занимават с тази дейност, така и ще гарантира запазването и развитието на този ценен горски ресурс. Част от тази дейност включва и постоянен контрол на събирачите на терен и приемателните пунктове от страна на служителите на ДГС. 
Привличане на местни хора за изпълнение на лесокултурните дейности. Като основна стъпка може да посочим повишаване на разценките на труда, което е и заложено във финансовият план за 2019 г. на ДГС.Друг важен момент е подсигуряването на постоянна целогодишна заетост на наеманите работници, доколкото това е възможно, поради естеството на работата. Качеството на работата и производителността на труда може да се повиши, ако се ограничи текучеството на хора. Тогава ще бъде възможно и подсигуряването на качествено работно облекло. Организирането на курсове за залесители към местното бюро по труда може би ще окаже положителна роля за намирането на хора, които да извършват тези дейности в горите.
Взаимодействие с дърводобивни и дървопреработвателни фирми

Взаимодействието на ДГС с частните дърводобивни и дървопреработвателни фирми дава и някои допълнителни възможности за реализиране на повишен социален ефект в региона:

Запазване на преференциалното отношение към местните дърводобивни фирми и преработватели-да не се намаляват количествата дървесина средногодишно предлагани на местни фирми, което ще гарантира тяхното съществуване и обезпечаване на дърводобива за извършването на отгледни сечи на територията на ДГС. 

Подпомагане и управление на процеса на браншово сдружаване. Наред със стимулирането на регистриране на местни фирми, следва с подкрепата на ДГС да стартира процес на регионални браншови срещи, на които с активното участие и медиация на представителите на РДГ и ДГС да се заложи началото на браншово сдружаване на дърводобивния и дървопреработвателен бизнес в региона Осигуряването на начална подкрепа на дейността и организационното изграждане на подобни сдружения би дало на ДГС в по-късен етап ефективен инструмент за въздействие върху формирането на мнението на местните общности.
III. Приложения

III.1. Основни сфери на интерес на Оценката за социално въздействие

Оценка на дейностите на ДГС „Кюстендил” и тяхното възможно негативно или позитивно въздействие върху заинтересованите страни

· Видове дейности и тяхната регламентация;

· Физически и/или юридически лица, с които си взаимодействат при изпълнение на дейностите;

· Общински и държавни структури, с които си взаимодействат при изпълнение на дейностите;

· Оценка на възможното негативно или позитивно въздействие от тези дейности.

Незаконна сеч, заселване, бракониерство и други незаконни действия

· Наличие на данни за незаконна сеч, заселване, бракониерство и други незаконни действия от местни и/или приходящи хора;

· Оценка на обема и възможното въздействие от тези дейности;

· Въведени системи и мерки за мониторинг и превенция.

Структура на собствеността, собственост и права за ползване, спорове върху собствеността и правото за ползване

· Структура на собствеността върху земята;

· Права за ползване и регламентация;

· Наличие/отсъствие на спорове върху собствеността и правото за ползване;

· Механизми за разрешаване на подобни спорове (ако има такива), вкл. за спиране на дейността в спорните райони;

· Участие и форми на контрол на различните собственици (ако има такива) в управлението на горите и дейностите в тях;

· Документирани процедури и правила за идентифициране и превенция на възможни заплахи към съседни земи и практики, вкл. исторически, архитектурни и културни ценности;

· Осигурен форми на достъп до горските ресурси за местни хора без собственост;

· Подходящи механизми за разрешаване на проблеми и осигуряване на справедливи компенсации в случай на загуба или повреда, засягащи законни или обичайни права, собственост, ресурси или средства за препитание на местните хора.

Наемане, обучение, здраве и сигурност на работещите и техните семейства и други услуги за общностите в или около ДГС „Кюстендил”

· Предимство на местните хора при наемане на работа;

· Подпомагане достъпа до основни услуги – здравни, образователни и др.;

· Познаване на спазване на основните законови изисквания за здраве и безопасност на труда;

· Система за спазване и изпълнение на тези изисквания;

· Обучение и оборудване, осигуряващо безопасни условия на труд;

· Документация за всички случаи на трудови злополуки и смърт с регламентирани компенсации;

· Спазване на националното и международно трудово право, профсъюзи и колективни трудови договори.

Насърчаване на оптималното ползване и местна обработка на разнообразните горски продукти

· Дял на местните фирми, ангажирани в дейности, пряко или косвено свързани с дейността на ДГС;

· Регламентация на този вид взаимодействия.

Засилване и диверсификация на местната икономика, избягвайки зависимостта й от единични горски продукти

· Информация за възможностите, ролята и потенциала, предлагани за използване на по-малко познати възможности на горите – НДГП, почивка и др.;

· Документирана оценка на тези възможности;

· Система за насърчаване използването на тези възможности от страна на местните хора и фирми.

Зачитане, поддържане и засилване на ценността на услугите и ресурсите, свързани с гората, като речни басейни, лов и риболов

· Информация за услугите и ресурсите, свързани с гората, като речни басейни, лов и риболов;

· Включеност на тези услуги и ресурси в плановете за управление.

Обучение и супервизия на работещите в горите за осигуряване на правилно провеждане на дейностите по ЛУП

· Документирано обучение на всички работещи в горите за осигуряване на правилно провеждане на дейностите по ЛУП ;

Въвеждане на изследванията и събраните данни, необходими за мониторинга на екологичното и социално въздействие от дърводобива и другите дейности

· Включване на данните в плановете за управление;

· Изграждане на консултативни органи за тяхното спазване.

Подходящи механизми за разрешаване на проблеми и осигуряване на справедливи компенсации в случай на загуба или повреда, засягащи законни или обичайни права, собственост, ресурси или средства за препитание на местните хора

· Провеждане на регулярни срещи с представители на местните общности и фирми за обсъждане на възможните екологични и социални въздействия;

· Наличие на мониторингови програми/системи, договорени с представители на местните общности и фирми

III.2. Списък на проведените консултации с представители на ДГС „Тутракан” и местни заинтересовани страни

1. Инж. Николай Златаров - директор ТП ДГС „Тутракан“ 

2. Инж. Татяна Йорданова - зам. директор на ТП ДГС „Тутракан" 

3. Г-жа Светослава Йосифова - гл. счетоводител в ТП ДГС „Тутракан"

4. Инж. Айхан Хатип - специалист по ловно стопанство на ЛРД"Сокол", гр. Тутракан 

5. Инж. Филип Тодоров - Директор на дирекция „Управление и стопанисване на Общински гори" 

6. Георги Чобанов-представител на Община Тутракан 

7. Група местни хора (подбрани на случаен принцип)
III.3. Списък на основните дърводобивните, дървопреработвателните и фирмите ангажирани с лесокултурни дейности, с които ДГС  „Тутракан” работи

Дърводобив 

1. „Горайнвест”АД, гр. Русе 

2. „Ловела "ООД, гр. Сливо поле 

3. „Александърлес”ЕООД, гр. Силистра 

4. ЕТ"Лес-2000-Г.Змеев”, гр. Тутракан 

5. ЕТ"Лесинвест-П. Петков", гр. Тутракан 

6. „Деневлес ЕООД, гр. Тутракан 

7. „Тутраканска гора"ООД, гр. Тутракан 

8. „Лесинвест – Тутракан”ООД, гр. Тутракан 

9. „Княжевска гора“ ООД-с. Смирненски

10. „ДАРИ ЛЕС 2010“ ООД-гр. Силистра

11. УДЕКС ЕООД – гр. Сливо поле
Дървопреработване 
1. „Гораинвест"АД, гр. Русе 
2. „Александърлес”ЕООД, гр. Силистра 
3. „Тутраканска гора"ООД, гр. Тутракан 
5. ЕТ „Кипарис", гр. Тутракан 
6. „Кроношпан България”ЕООД, 
7. „Фазерлес"АД 
8. „Свилоцел”АД
9. „ДАРИ ЛЕС 2010“ ООД-гр. Силистра

10. УДЕКС ЕООД – гр. Сливо поле
Лесокултурни дейности 
1. „Гораинвест"АД, гр. Русе 
2. „Тутраканска гора"ООД, гр. Тутракан
3. „ДАРИ ЛЕС 2010“ ООД-гр. Силистра

